Työ- ja elinkeinoministeriön asetus

vakiomuotoisen ja yksinkertaistetun päästöjen tarkkailusuunnitelman yksinkertaistetusta riskinarvioinnista

Työ- ja elinkeinoministeriön päätöksen mukaisesti säädetään päästökauppalain (311/2011) 8 a §:n 3 momentin nojalla:

1 §

Soveltamisala

Tätä asetusta ja komission päästöjen tarkkailuasetusta sovelletaan vakiomuotoisen ja yksinkertaistetun päästöjen tarkkailusuunnitelman päästökauppalain (311/2011) 8 a §:n 1 momentissa säädetyn yksinkertaistetun riskinarvioinnin suorittamiseen.

2 §

Yksinkertaistetun riskinarvioinnin suorittaminen

Päästökauppaviranomainen suorittaa yksinkertaistetun riskinarvioinnin komission päästöjen tarkkailuasetuksen 13 artiklan 2 kohdassa säädetyn mukaisesti arvioidakseen päästökauppalain 8 a §:ssä säädetyn menettelyn soveltuvuudesta sitä hakeneeseen laitokseen. Päästökauppaviranomainen voi myöntää vakiomuotoisen ja yksinkertaistetun päästöjen tarkkailusuunnitelman käytön vain niille laitoksille, joilla menettely ei johda päästökauppalain 7 §:n 2 kohdassa säädetyssä päästöistä laadittavassa vuotuisessa selvityksessä aiheettomaan riskiin väärintulkinnoista.

3 §

Yksinkertaistetussa riskinarvioinnissa tarkasteltavat seikat

Päästökauppaviranomainen tulee tarkastella ainakin seuraavia seikkoja laitoksen toiminnan ja päästöjen tarkkailumenetelmien osalta yksinkertaistettua riskinarviointia suorittaessa:

1) laitoksella ei ole komission päästöjen tarkkailuasetuksen 3 artiklan 31 alakohdassa tarkoitettuja prosessipäästöjä;

2) laitos määrittelee lähdevirroista peräisin olevat päästöt komission päästöjen tarkkailuasetuksen 24 artiklassa säädetyllä tavalla;

3) laitos määrittelee polttoaineen ja materiaalin määrän 47 artiklan 4 kohdassa säädetyllä tavalla;

4) laitos käyttää työ- ja elinkeinoministeriön asetuksen ( /2020) 4 §:n 1 momentissa säädettyjä oletusarvoja laskentakertoimina;

5) laitoksessa ei tapahdu komission päästöjen tarkkailuasetuksen 48 artiklassa säädettyä lähdevirtaan sisältyvän hiilidioksidin tai 49 artiklassa säädettyä hiilidioksidin siirtoja;

6) laitoksella ei ole päästökauppalain 2 §:n 1 momentissa säädettyjä muita kasvihuonekaasupäästöjä kuin hiilidioksidipäästöjä.

4 §

Yksinkertaistetun riskinarvioinnin tulokset

Päästökauppaviranomainen voi katsoa päästökauppalain 8 a §:ssä säädetyn menettelyn soveltuvan laitokseen, joka täyttää edellä mainitussa pykälässä säädettyjen edellytysten lisäksi 3 §:ssä säädetyt seikat, jos päästökauppaviranomaisen tiedossa ei ole muita päästöjen tarkkailun laatuun vaikuttavia seikkoja.

Jos laitoksen toiminta tai päästöjen tarkkailumenetelmät poikkeavat 3 §:ssä säädetyistä seikoista tai päästökauppaviranomaisen tiedossa on muu päästöjen tarkkailuun vaikuttava seikka, päästökauppaviranomaisen tulee pyytää erikseen selvitystä toiminnanharjoittajalta komission päästöjen tarkkailuasetuksen 58 ja 59 artiklassa säädettyjen laitoksen päästöjen tarkkailun tietovirta- ja kontrollimenettelyistä tarvittavilta osin ja arvioida poikkeavan seikan soveltuvuus päästökauppalain 8 a §:ssä tarkoitettuun menettelyyn.

5§

Voimaantulo

———

Tämä asetus tulee voimaan päivänä kuuta 20 .

Helsingissä x.x.20xx

Elinkeinoministeri Mika Lintilä

Ylitarkastaja Tarja Virkkunen